Lukio käsittelee asiaa joukkolintsauksena.

Osa Munkkiniemen yhteiskoulun lukion toisen vuosikurssin opiskelijoista ei ole ollut perjantaina oppitunneilla, koska he risteilevät Silja Serenadella.­

Osa Munkkiniemen yhteiskoulun lukion toisen vuosikurssin opiskelijoista on paraikaa luvatta Ruotsissa. Opinahjo käsittelee asiaa joukkolintsauksena.

Vaikka bilereissu Silja Serenade -laivalla on varmasti nuorten näkökulmasta mieltä kiehtova ja hulvaton, ei rehtori Aki Holopainen ole tyytyväinen mies tällä hetkellä. Hän kokee nuorten pettäneen toiminnallaan luottamuksen.